**Prin ochii mei**

*Ionutz21*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Și din iubirea sfântă din care am prins viață

Mai cer un strop de lacrimi să pot ca să zâmbesc

Tăcerea sufletească o simt de dimineață,

Căci fără tine mamă și astăzi mă trezesc.

Și ochiul meu te cere de-acolo din văzduhul

Unit cu raza lunii, 'nainte să adorm...

În visul meu cel tainic te lupți doar cu molohul,

Iar dorul către mine a devenit enorm.

Îmi pare clipa vieții atât de afumată,

Încât mă lupt cu timpul plătind cu anii mei.

Mi-e glia o comoară prea limpede de-o dată,

Dar nu-mi cunosc portița, oricât de mult tu vrei.

Mă lupt cu oglindirea ce marea mi-o conferă

Și chipul meu de astăzi a devenit un scut

Prin ochii mei doar viața a devenit stingheră

Iar visul, o emblema cu un substrat tăcut.

Îi cer Divinității, o tainică natură

Cu care a prins viață egoul meu străvechi.

Pământul poartă-n pântec iubirea prematură,

În care naștem gânduri și lacrimi în perechi.

Adeseori din clipa ce se topește-n șoapte,

Rup clipele frumoase ce ne-au unit cândva.

Tavanul îmi zâmbește în fiecare noapte,

Că a gustat o viață mereu din poza ta.

Îmi pare rău că viața ne-a despărțit devreme

Și chipul din oglindă s-a preschimbat în lut

Eu te păstrez în suflet departe de probleme,

Pastrează-mă în dorul ce nu l-ai cunoscut!

Georgian Ionut Zamfira 21.05.2021